text: қайролла баянбайұлы (20 маусым 1936 жыл қытай халық республикасы алтай аймағы, жеменей ауданы, қаржау ауылы) жазушы. шыңжаң университетінің әдебиет факультетін бітірген. алғашқы жазған мақала, очерк, қысқа әңгімелері 1954 жылдан мерзімді баспасөзде жариялана бастайды. 1957 жылдан «шыңжаң газетінде» қызмет істеді. «әдебиет арнасы» атты арнайы беттің жауапты редакторы болады. осылайша әдеби беттің редакторлыгын 25 жыл бойы атқарыл, бір ұрпақ жаңа буын қаламгерлерді тәрбиелен шығарады. «дархан дала», «жол», «есілертіс», «қыран» қатарлы әңгіме-повестер жинағы және «селкеусіз сезімдер» атты романдары жарық көрген. қытай жазушылары одағының төрағасы, көрнекті жазушы ма-чинху баянбайұлының «саятшы» деп аталатын хикаятына «мен бұл шығарманы оқығанымда, бүкіл қазақ сахарасы көз алдыма елестегендей болды» деп жоғары баға береді. бұл хикая «қытай жаңа әдебиет-көркем өнер жемісі» атты іріктелген таңдамалы жинаққа енгізіледі. әркезде жазылған еңбектері мемлекеттік мәдениет министрлігінің және шыңжаң өлкелік жазушылар одағының арнаулы сыйлықтарын иеленген. баянбайұлы қытай мемлекеттік жазушылар одағының, шыңжаң жазушылар одағының, шыңжаң ақпаратшылар қоғамының мүшесі.